BIR TURDAGI MAHSULOTLARNI SERTIFIKATLAShTIRISh ORGANLARI, SINOV (O‘LChASh) LABORATORIYALARINI (MARKAZLARINI), SERTIFIKATLAShTIRISh SOHASIDAGI TEKShIRUV ORGANLARINI AKKREDITATSIYA QILISh QOIDALARINI TASDIQLASh TO‘G‘RISIDA

O‘zbekiston Respublikasi “Mahsulotlarni va xizmatlarni sertifikatlashtirish to‘g‘risida”gi, “Metrologiya to‘g‘risida”gi qonunlariga, O‘zbekiston Respublikasi Vazirlar Mahkamasining 2004-yil 5-avgustdagi 373-sonli “O‘zbekiston davlat standartlashtirish, metrologiya va sertifikatlashtirish agentligi tuzilmasini takomillashtirish va uning faoliyatini tashkil etish to‘g‘risida”gi qarori bilan tasdiqlangan O‘zbekiston standartlashtirish, metrologiya va sertifikatlashtirish agentligi to‘g‘risidagi nizomiga asosan buyuraman:
 1. Bir turdagi mahsulotlarni sertifikatlashtirish organlari, sinov (o‘lchash) laboratoriyalarini (markazlarini), sertifikatlashtirish sohasidagi tekshiruv organlarini akkreditatsiya qilish Qoidalari ilovaga* muvofiq tasdiqlansin.
 2. Ushbu buyruq kuchga kirgan kundan boshlab, O‘zbekiston davlat standarti O”zDSt16.1 “O‘zR AT. Sertifikatlashtirish idoralari va tekshirish idoralarini akkreditlashni o‘tkazish tartibi” o‘z kuchini yo‘qotgan deb hisoblansin.
 3. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.